Hy was ŉ vurige prediker en het sy bediening ernstig opgeneem. Hy was ‘n ernstige en streng man wat prinsipieel oor alles gedink het. In sinodes en ander plekke het hy altyd ‘n meer behoudende standpunt welsprekend gestel. Hy het byvoorbeeld sterk standpunt ingeneem teen gesagsposisies van vroue in die kerk en tug was vir hom baie belangrik.
Na sy aftrede het hulle hulle op Ottosdal gevestig. Teen die einde van sy lewe het hy. hartprobleme ontwikkel en op die middag van 2 Junie 1996 is hy skielik in sy middagslaap Oorlede. – DJ Viljoen, aan die hand van ‘n gesprek met mev. S Potgieter.